**Aneksi 6**

**VLERËSIMI DHE KRITERET NË PËRZGJEDHJEN E APLIKIMEVE**

Komisioni i vlerësimit të projektpropozimeve, i cili, mbështetur në VKM 769 datë 15.12.2021 Kreu II pika 8, krijohet me urdhër të Kryetarit të Komitetit për Pakicat Kombëtare prej jo më pak se 5 (pesë) vetash për cdo procedure konkurimi, në përbërje të të cilit marrin pjesë, me cilësinë e të ftuarit dhe me të drejtën për të shprehur qëndrimet e tyre, edhe përfaqësues të organizatave dhe shoqërisë civile. Anëtarët do të sigurojnë vlerësim objektiv, teknik dhe strategjik ndaj projekt propozimeve.

Vlerësimi mbështetet në përputhjen e projektpropozimit të paraqitur nga kandidati aplikues në procedurat e konkurimit për financime me grante me qëllimin e organizatës/kandidatit dhe programin që zbaton, në kapacitetin e kandidatit, në efektshmërinë e aktiviteteve, në pritshmërine dhe koston e tyre. Ky vlerësim konsiston në: - Hapjen e aplikimit - Regjistrimin e detajuar të materialeve pjesë të aplikimit - Vlerësimin e vlefshmërisë së tyre

Përgjatë këtij vlerësimi paraprak do të kontrollohen:

1. **Kontrolli Administrativ dhe Vlerësimi paraprak**

|  |  |  |  |
| --- | --- | --- | --- |
| *Kriteret administrative* | *Po* | *Jo* | *Komente* |
| 1. Propozimi është dorëzuar brenda afatit dhe rregullave. |  |  |  |
| 2. Aplikimi ka respektuar formatin e kërkuar |  |  |  |
| *Dokumentet Mbështetës* | *Po* | *Jo* | *Komente* |
| **Aplikuesi - Organizatat e shoqërisë civile**   1. Profili Organizativ ku evidentohet qartë përvoja e punës së organizatës në fushën e pakicave kombëtare (CV organizatës me dokumenta mbeshtetese) 2. Vendimit të Gjykatës/Kopje e Statutit/Akti i Themelimit të organizatës ku të kenë në objektin e statutit të tyre mbrojtjen, promovimin, mbështetjen e të drejtave të pakicave kombëtare si dhe të kenë status aktiv; (varianti më i fundit) 3. Në rastin e një personi juridik apo organizate të shoqërisë civile, të mos jenë në proces gjyqësor, si dhe të mos jenë dënuar me vendim gjykate të formës së prerë për kryerjen e një vepre penale; 4. Kopje e dokumentit të regjistrimit në organin tatimor (NIPT) 5. CV-të dhe fotokopje e kartës së identitetit të anëtarëve të grupit të punës, përgjegjës për zbatimin e projektit 6. Konfirmim për bashkëfinancimin e projektit të propozuar (në se ka) 7. Vërtetim nga Drejtoria e Tatim Taksave që organizata nuk ka detyrime të pashlyera për sa i përket kontributeve për sigurimet shoqërore, sigurimet shëndetësore dhe tatim-taksat 8. Vërtetim i llogarisë bankare të aplikantit në ALL (lekë)   Llogaria Bankare ku do të derdhen fondet e kërkuara duhet të jetë në Lek, e lëshuar nga Banka me firmë dhe vulë origjinale.   1. Pasqyrat financiare për vitin 2023 |  |  |  |
| **Aplikuesi - person fizik/individ**   1. Fotokopje e Kartës së Identitetit të individit/Grupit të Punës që do të angazhohen në projekt (nëse bëhet fjalë për më shumë se një individ). 2. Dëshmi penaliteti 3. Deklaratë e Individit që nuk është subjekt i tatueshëm. 4. CV-të e Individit/Grupit të Punës që do të angazhohet në projekt (nëse bëhet fjalë për më shumë se një individ); Individi dhe/ose Grupi Punës të kenë eksperience pune për mbrojtjen, promovimin, mbështetjen e të drejtave të pakicave kombëtare; 5. Vërtetim i llogarisë bankare të aplikantit në ALL (lekë)   Llogaria Bankare ku do të derdhen fondet e kërkuara duhet të jetë në Lek, e lëshuar nga Banka me firmë dhe vulë origjinale.   1. Konfirmim për bashkëfinancimin e projektit të propozuar (nëse ka) 2. Kopje e dokumentit të regjistrimit në organin tatimor (NIPT) 3. Ekstrakti i lëshuar nga QKB ku të kenë në objektin e ushtrimit te aktivitetit mbrojtjen, promovimin, mbështetjen e të drejtave të pakicave kombëtare si dhe të kenë status aktiv; |  |  |  |
| *Informacion Plotësues* |  |  |  |
| 1. Buxheti total i projektit është brenda limiteve të kërkuara? |  |  |  |
| 1. Kohëzgjatja e projektit është në përputhje me afatet e përcaktuara? |  |  |  |
| 1. Aplikuesi ka paraqitur vetëm një aplikim (ose si Aplikues, ose si Bashkë-Aplikues). |  |  |  |
| 1. Aplikuesi ka marrë pjesë dhe ka qënë fitues në thirrje të mëparshme pranë KPK-së   *1 herë, 2 herë , 3 herë…etj* |  |  |  |
| 1. Aplikuesi e ka realizuar implementimin e projektit në thirrjet e mëparshme:   *Mjaftueshëm, Mire, Shume mire, Shkëlqyeshëm* |  |  |  |

**E rendesishme**: Ne rast se aplikimi i paraqitur ka mungesa dokumentacioni apo mosplotesim sipas formateve/standarteve te kërkuara, projekt propozimi skualifikohet dhe komisioni i vlerësimit nuk kalon ne Fazen 2- Vleresimi Cilesor.

1. **Vlerësimi Cilësor i Përmbajtjes së Aplikimit të Plotë**

Cilësia e aplikimeve duke përfshirë buxhetin e propozuar dhe kapacitetin e aplikantëve, do të vlerësohet duke përdorur kriteret e vlerësimit të plotë që janë në tabelën më poshtë:

|  |  |
| --- | --- |
| **Relevanca** | **Rezultati maksimal (pike)** |
| 1. **Kapaciteti operacional / teknik** |  |
| A ka aplikanti ekspertizë të mjaftueshme teknike *(për çështjet që do të adresohen në lidhje me trashëgimin kulturore dhe pakicat kombëtare, mbeshtetur kjo ne CV e dorezuar nga aplikanti) (10 pike)* |  |
| A ka aplikanti kapacitet të mjaftueshëm menaxhues *(përfshirë stafin, pajisjet dhe aftësinë për të trajtuar buxhetin për aktivitetet e parashikuara)?(5 pike)* |  |
| A ka organizuar aplikanti evente/aktivitete me nje natyre te ngjashme me pare? (10 pike) |  |
| 1. **Rëndësia e veprimit** |  |
| Sa i rëndësishëm është propozimi për adresimin apo zgjidhjen e problematikës mbi trashëgimin kulturore dhe pakicat kombëtare në Shqipëri? (5 pike) |  |
| Sa qartë janë përcaktuar dhe zgjedhur strategjikisht ata që janë përfshirë *(përfituesit përfundimtarë, grupet e synuara, si do të afrohen dhe përfshihen aktorët)? (5 pike)* |  |
| A janë përcaktuar qartë nevojat e tyre dhe a i adreson propozimi në mënyrë të përshtatshme? (5 pike) |  |
| 1. **Projektimi i veprimit** |  |
| Sa koherent është modeli i përgjithshëm i veprimit? Në veçanti, a pasqyron ajo analizën e problemeve, duke marrë parasysh faktorët e jashtëm dhe palët e interesuara përkatëse? (5 pike) |  |
| A jane aktivitetet ne perputhje me objektivat dhe rezultatet e pritura? (10 pike) |  |
| 1. **Efektiviteti dhe realizueshmëria e propozimit** |  |
| Inovacioni/risia që sjell modeli i propozuar ? (5 pike) |  |
| A është i qartë dhe i realizueshëm plani i veprimit dhe a janë paraqitur indikatorët mbi të cilët do vlerësohet përmbushja e objektivit të propozimit? (5 pike) |  |
| 1. **Buxheti dhe efektiviteti i kostos** |  |
| A janë aktivitetet e pasqyruara në mënyrë të përshtatshme në buxhet? (10 pike) |  |
| A është racional raporti midis kostove dhe rezultateve të pritura? (10 pike) |  |
| 1. **Qëndrueshmëria e partneritetit** |  |
| A eshte projekti me partneritet? (10 pike) |  |
| A ka projekti ndikim të prekshëm në grupet e synuara? (5 pike) |  |
|  |  |
| PIKËT TOTALE MAKSIMALE (100 pike)  \****Fitues do te jene projekt propozimet me piket me te larta te vleresimit cilesor, por jo me pak se 70 pike.*** |  |

**Njoftimi për rezultatet dhe mundësia për ankimim**

Afati për vlerësimin e projekt propozimeve dhe shpalljen e rezultateve nga Komisioni i Vlerësimit është jo më shumë se 30 (tridhjetë) ditë kalendarike nga afati i përcaktuar në dokumentet e konkurimit për dorëzimin e projekt-propozimeve. Kandidatët do të njoftohen brënda 15 (pesëmbëdhjetë) ditëve kalendarike nga data e përfundimit të vlerësimit të rezultateve të konkurimit.

Komisioni i vlerësimit vë në dijeni kandidatët pjesëmarrës për projektet jofituese, duke dhëne dhe arsyet përkatëse. Aplikantët do të njoftohen nëpërmjet postës elektronike për vendimin e komisionit vlerësues në lidhje me aplikimin e dorëzuar. Një aplikant që beson se është vlerësuar negativisht si rezultat i ndonjë gabimi apo parregullsie gjatë procesit të vlerësimit mund të bëjë ankimim brenda 3 (tre) ditëve (ditë pune) nga dita që ka marrë njoftim për refuzim. Ankesat do të shqyrtohen dhe përgjigjet do të kthehen brenda 5 ditëve (ditë pune) që nga paraqitja e ankimimeve. Përpara nënshkrimit të kontratës, Komiteti për Pakicat Kombëtare (si përgjegjës për zbatimin e skemës së grantit) rezervon të drejtën për të negociuar me aplikuesin në mënyrë që të sigurojë efiçencën maksimale për shpenzimet e parashikuara në kuadër të këtij projekti.

**Procedura e përzgjedhjes**

Pas vendimit për dhënien e grantit, përfituesit do t'i ofrohet një marrëveshje. Në kontratë do të përcaktohen, mënyra e transferimit të fondit, dokumentacioni dhe mënyra e raportimit financiar dhe e performancës, llojet e shpenzimeve të njohura e të pranueshme, format e kontrollit, mënyra e dokumentimit të shpenzimeve dhe e produktit/rezultateve të projektpropozimit të financuar si dhe kushtet apo përgjegjësitë e tjera të ndërsjellta.

**E rëndësishme:**

Parandalimi dhe eleminimi i çdo ndërhyrjeje arbitrare dhe/apo favorizuese është prioritet për Komitetin e Pakicave Kombëtare. Procesi do të jetë transparent dhe informacioni në të gjithë hapat e tij do të jetë lehtësisht i aksesueshëm në faqen elektronike të KPK [www.pakicatkombetare.gov.al](http://www.pakicatkombetare.gov.al)